ལོ་ཙཱ་བའི་རྨང་གཞིའི་ཆ་རྐྱེནབཤད་པའི་རིག་པ་བྱེ་བྲག་པ་དེར་གཙོ་བོའི་ནང་དོན་གང་དང་ཅི་ཡོད་ཅེ་ན།དེ་ལ་ལོ་ཙཱ་བའི་སྐད་རིགས་གཉིས་ཀྱི་བྱང་ཚད་གཙོ་བོར་བྱས་པའི་རིག་ཚན་སྣ་ཚོགས་ཀྱི་ཤེས་བྱ་དང་།ལོ་ཙཱའི་བྱ་བར་གཟབ་གཟེངས་ཁུར་ལེན་གྱི་རྣམ་འགྱུར།རྣམ་པར་རྟོག་བྱེད་ཀྱི་རིགས་པའི་ཤེས་པ་བཅས་དེ་གསུམ་འདུས་ཡོད།རྨང་གཞིའི་རིག་པ་དེའི་བྱེད་རྐྱེན་ལས་རིག་པ་བྱེ་བྲག་པ་གཞན་གཉིས་པོའི་ཁྱད་ནུས་མངོན་པར་ཐོན་ཐུབ།ལོ་ཙཱ་རིག་པ་ནི་ཕྱི་ཡུལ་དང་རང་སྣང་ཡུལ་ཅན་གཉིས་ཀྱི་ཆོས་ལས་གྲུབ་པ་ཡིན་ཙ་ན།རང་ཡུལ་ཅི་རིགས་དང་ལྡན་པའི་དངོས་པོ་སྟེ་ལོ་ཙཱ་བ་ཉིད་ཀྱི་རིག་སྟོབས་དང་རྣམ་དཔྱོད་ཀྱི་རྩལ་དེ་ལྷག་པར་དུ་གལ་ཚེབ་ཡིན།དེའི་སྐོར་ནང་ཚན་གསུམ་དུ་ཕྱེ་ནས་རེ་རེ་བཞིན་བཀྲོལ་བར་བྱ་སྟེ།